text: Dronningen bryder juletraditionerne
  28 oktober 2010 kl. 07.39
  Marselisborg Slot er droppet og i stedet bliver Schackenborg Slot i Møgeltønder rammen om regentparrets jul. Dermed bliver det prinsesse Marie og prins Joachim, der skal stå for "juleanden" til Margrethe og Henrik.
  
  Ifølge Billed-Bladet har dronning Margrethe og prins Henrik sagt ja til at fejre jul på Schackenborg i det idylliske Møgeltønder, hvor der uden tvivl bliver en fest omkring et stort juletræ med mange gode gaver.
  
  Delebørn 
  Siden prins Joachim og prinsesse Alexandra blev skilt, har de to sønner Nikolai og Felix - som alle andre delebørn - holdt jul på skift hos deres mor og far. Og i år er det farmands tur, til at have glæde af de to livlige drenge. Dertil kommer den lille prins Henrik, Joachim og Maries søn, som nu er halvandet år gammel og stavrer lystigt omkring.
  Hofmarskallatets kommunikationschef bekræfter Billed-Bladets oplysninger.
  